Държавен вестник, бр. 39, 2011 г., стр. 17

БРОЙ  39	
Д Ъ Р Ж А В Е Н  В Е С Т Н И К 	
СТР.  17  
УКАЗ № 101
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ За-
конът за изменение и допълнение на Закона за 
медицинските изделия, приет от ХLI Народно 
събрание на 11 май 2011 г.
Издаден в София на 17 май 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Закона за меди-
цинските изделия (обн., ДВ, бр. 46 от 2007 г.; 
изм., бр. 110 от 2008 г., бр. 41 и 82 от 2009 г. и 
бр. 98 от 2010 г.)
§ 1. Член 30а се изменя така:
„Чл. 30а. (1) Изпълнителната агенция по ле-
карствата поддържа на интернет страницата си 
списък на медицинските изделия, които могат 
да бъдат заплащани със средства от бюджета 
на Националната здравноосигурителна каса, от 
републиканския бюджет, извън обхвата на задъл-
жителното здравно осигуряване, от републикан-
ския бюджет, чрез бюджета на Министерството 
на труда и социалната политика, от бюджета на 
лечебните заведения по чл. 5 от Закона за лечеб-
ните заведения, както и със средства на лечебните 
заведения с държавно и/или общинско участие 
по чл. 9 и 10 от Закона за лечебните заведения.
(2) Списъкът по ал. 1 съдържа:
1. общи идентификационни данни и харак-
теристики на медицинското изделие;
2. сертификационен и регистрационен статус 
на медицинското изделие; 
3. търговска информация, включително про-
дажна цена за медицинското изделие, както и 
за производителя/упълномощения представител 
или търговеца на медицинското изделие;
4. стойност по чл. 30б, ал. 1.
(3) Условията и редът за включване в списъка 
по ал. 1 и за неговото поддържане се определят 
в наредба на Министерския съвет, приета по 
предложение на министъра на здравеопазването 
и министъра на труда и социалната политика. 
(4) Не се заплащат със средства по ал. 1 
медицински изделия извън списъка по ал. 1.“
§ 2. Създава се чл. 30б:
„Чл. 30б. (1) Държавата ежегодно определя 
стойността, до която се заплащат медицинските 
изделия, включени в списъка по чл. 30а, ал. 1.
(2) Условията и редът за определяне на 
стойността на медицинските изделия по ал. 1 
се определят в наредбата по чл. 30а, ал. 3.“
§ 3. В § 1 от допълнителните разпоредби се 
създава т. 29а:
 „29а. „Продажна цена“ е цената за бройка 
или за определено количество, включваща данък 
върху добавената стойност и всички допълни-
телни данъци и такси, на която медицинското 
изделие се предлага на потребителя.“
Заключителни разпоредби
§ 4. В срок до два месеца от влизането в 
сила на този закон Министерският съвет приема 
наредбата по чл. 30а, ал. 3. 
§ 5. Законът влиза в сила от 1 януари 2012 г. 
Законът е приет от 41-ото Народно събрание 
на 11 май 2011 г. и е подпечатан с официалния 
печат на Народното събрание.
Председател на Народното събрание: 
 Цецка Цачева
5939
УКАЗ № 102
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за изменение и допълнение на Адми-
нистративнопроцесуалния кодекс, приет от ХLI 
Народно събрание на 12 май 2011 г.
Издаден в София на 17 май 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение и допълнение на Администра-
тивнопроцесуалния кодекс (обн., ДВ, бр. 30 от 
2006 г.; изм., бр. 59 и 64 от 2007 г., бр. 94 от 
2008 г., бр. 35 от 2009 г. и бр. 100 от 2010 г.)
§ 1. В чл. 90 ал. 3 се изменя така:
„(3) По-горестоящият административен ор-
ган може да спре допуснатото с разпореждане 
предварително изпълнение по искане на ос-
порващия, ако то не се налага от обществения 
интерес или би причинило непоправима вреда 
на засегнато лице.“
§ 2. В чл. 102, ал. 1 думите „в едномесечен 
срок“ се заменят с „в тримесечен срок“.
§ 3. В чл. 145, ал. 2  т. 2 се изменя така: 
„2. решението на по-горестоящия адми-
нистративен орган, с който е изменен актът 
по т. 1 или е отменен и въпросът е решен по 
същество;“.